We Bought a Zoo nakeuh filem nyang nèjih nibak kitab We Bought a Zoo. Filem nyang geurilis bak thôn 2011 geuatô lé Cameron Crowe seubagoe sutradara, ngön Matt Damon seubagoe ureueng nyang meu'èn lam filem. Calitra filem nyoe nakeuh bhah keuluwarga Mee nyang geuminah bak saboh rumoh nyang rumoh nyan jameuen nakeuh saboh teumpat geupeulahra meunatang, nyang teungöh geuôseuha geuneuk peuhah keu ureueng ramèe.

We Bought a Zoo geurilis di Amirika Carékat bak uroe 23 Buleuen Duwa Blaih 2013. Filem nyoe meureumpök kritik nyang meubida-bida nibak ureueng ramèe, tapi meutumèe hasé 120 juta dolar Amirika.

Calitra 
Ban ban nyoe, Benjamin (Ben) Mee (Matt Damon) mantöng meusôsah haté ka geutinggai lé peurumohgeuh. Gobnyan makén trép makén sôsah abéh geuteurimöng haba nibak sikula meunyoe Dylan, aneuk agam Ben, jipeugöt karu bak sikula. Saweub nyan, Ben geuminah u rumoh barô nyang geubloe bak Mr. Stevens (JB Smoove). Bak watèe Mr. Stevens geuneuk peugah riwayat rumoh nyan, saboh rimueng jimeusu sampo su rimueng nyan geudeungö lé Ben. Mr. Stevens geupeugah meunyoe di likôt rumoh nyan na saboh eumpung duek meunatang; meunyoe Ben geuneuk bloe rumoh nyan, gobnyan suwah geubloe cit rumoh tinggai meunatang nyan nyang ka geutôp keu ureueng ramèe padum-padum thôn u likôt.

Adak pih kureung galak keu rumoh meunatang nyan, Ben teutap geupiléh keu geuduek bak rumoh nyan geuneuk eu kiban seunang Rosie jimeu'èn ngön cicém meurak. Nibak masa nyan, Duncan, aduen Ben, geuôseuha mangat Ben bèk jipiléh tinggai bak rumoh nyan, tapi Ben hana geudeungö peu nyang geupeugah lé aduengeuh. Kelly, sidroe ureueng keurija bak rumoh meunatang nyan, bak awai hana galak keu Ben saweub geubloe rumoh nyan, tapi Ben hana cit geupeureumeun peu-peu nyang jipeugah, ngön geujaweub, "Pakön han?".

Walt Ferris, sidroe polisi, hana geusangka-sangka geupeugöt razia bak rumoh meunatang nyan, nyang haséjih nakeuh Ben suwah geupeugöt keulayi rumoh meunatang nyan. Ben nyang teungöh hana pèng han jeuet geupubuet sapue-sapue. Ronda, sidroe akuntan di sinan geucalitra bak ureueng-ureueng la'én meunyoe Ben geuneuk peubloe rumoh meunatang nyan saweub hana pèng bunoe. Duncan pih geupeugah meunyoe nyan nakeuh saboh boh pikéran nyang jroh, nyang gobnyan geuheut mangat Ben jeuet geumita pèng nibak buet-buet nyang la'én, tapi Ben teutap geungui pèng keu geupeugöt lom rumoh meunatang nyan.

Watèe ka lheueh geupeugöt rumoh barô keu ban dum meunatang nyan, Ben geuh'eut geuneuk peuhah rumoh meunatang nyan keu ureueng ramèe. Walt hana akô watèe geudeungö haba nyan. Ban dum buet geumita mangat Ben han jeuet geupeuhah rumoh nyan. Bak watèe Ferris geu-eu seumangat Ben, Ferris hana lé hak geutheun h'eut Ben. Singöhjih, Ben kureung seunang bak geukalön gohlom na ureueng nyang saweue rumoh meunatang. Bak hana geusangka, na sibak bak kayèe nyang meulinteung bak ra'uh nyang ureueng han jeuet geujak saweub rubah bak kayèe nyan. Ben geumita cara mangat bak kayèe nyang rubah nyan han jeuet keu saboh dalèh ureueng hana geusaweue rumoh meunatang. Bak akhè calitra, rumoh meunatang nyang ka teutôp padum-padum thôn u likôt, bak uroe nyan ka ramèe geusaweue lé ureueng ramèe.

Ureueng meu'èn lam filem 
 Matt Damon seubagoe Benjamin Mee, ayah Dylan ngön Rosie, nyang po rumoh meunatang bak filem.
 Scarlett Johansson seubagoe Kelly Foster, ureueng keumiet rumoh meunatang ngön ureueng keurija bak Rosemoor Animal Park.
 Thomas Haden Church seubagoe Duncan Mee, aduen Ben nyang rayek nyang gobnyan nakeuh sidroe akuntan.
 Colin Ford seubagoe Dylan Mee, aneuk agam Ben nyang umuejih 14 thôn, nyang kureung göt hubôngan ngön ayahjih.
 Maggie Elizabeth Jones seubagoe Rosie Mee, aneuk inöng Ben nyang umuejih 7 thôn, nyang that jigalak keu ban dum meunatang bak rumoh barojih.
 Angus Macfadyen seubagoe Peter MeeCreedy, ureueng pheut kayèe bak rumoh meunatang nyang ka le that peuneugöt keu rumoh meunatang nyan.
 Elle Fanning seubagoe Lily Miska.
 Patrick Fugit seubagoe Robin Jones, ureueng keurija bak rumoh meunatang.
 John Michael Higgins seubagoe Walter "Walt" Ferris, ureueng nyang hana jigalak lé ban dum ureueng lam filem.
 Carla Gallo seubagoe Rhonda Blair, sidroe sekretaris.
 J.B. Smoove seubagoe Mr. Stevens, agèn peubloe rumoh.
 Stephanie Szostak seubagoe Katherine Mee, inöng Benjamin Mee nyang ka abéh umue.
 Desi Lydic seubagoe Shea Seger, ureueng nyang harôk keu Benjamin Mee.
 Peter Riegert seubagoe Delbert McGinty
 Michael Panes seubagoe keupala sikula Dylan ngön Rosie.
 Kym Whitley seubagoe Eve, ureueng keurija bak Home Dèpot.
 Crystal the Monkey seubagoe Crystal.
 Bart/Tank seubagoe Buster.

Meusép 

Bak Buleuen Siblaih 2011, Jónsi geukarang jangeun keu filem We Bought a Zoo. Ban dum dapeuta jangeun nyang geungui lam filem na di miyub nyoe.

Nè 

Filem lam basa Inggréh
Filem thôn 2011